Diari Oficial de la Generalitat Valenciana


Sumari del DOGV 4617, del 28-10-2003 (2003/11817)

DECRET 220/2003, de 24 d'octubre, del Consell de la Generalitat, pel qual es cedix la propietat a l'Ajuntament de Montán de la parcel·la de 143,20 m², situada en el p.k. 17,521 de la carretera CV-195, del dit terme municipal, per a ser destinada a la construcció d'una Residència Centre de Dia.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4617

Data del DOGV
:   28-10-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/11795


Data del document
:   24-10-2003

Organisme emissor
:   Conselleria d'Economia, Hisenda i Ocupació

Tipus de document
:   Decret

Descriptors 

:   * Montán
    * propietat immobiliària
    * cultura regional

DECRET 220/2003, de 24 d'octubre, del Consell de la Generalitat, pel qual es cedix la propietat a l'Ajuntament de Montán de la parcel·la de 143,20 m², situada en el p.k. 17,521 de la carretera CV-195, del dit terme municipal, per a ser destinada a la construcció d'una Residència Centre de Dia. [2003/X11412]
  
Per mitjà del Reial Decret 1627/1984, d'1 d'agost, en matèria de carreteres, l'administració estatal va transferir a la Generalitat l'immoble situat a Montán, p.k. 17,521 de la carretera CV-195, la descripció del qual és la següent:
  
Parcel·la classificada en el Pla General d'Ordenació Urbana com a sòl urbà destinada a equipament T.D. Assistencial PTD 1 Residència d'Ancians. Amb una superfície de 143,20 m². Confronta: dreta, Ajuntament de Montán; esquerra, Alejandro Guiñón Navarro i altres; fons, Ajuntament de Montán; i enfront, carretera CV-195.
  
Consta en l'Inventari General de Béns i Drets de la Generalitat Valenciana, amb el codi A02/12/078/0001, com bé de domini públic afecte al servici de carreteres.
  
L'immoble està pendent d'inscripció en el Registre de la Propietat i manca de referència cadastral.
  
L'Ajuntament de Montán en sessió plenària realitzada el dia 21 de novembre de 2002, va acordar sol·licitar de la Generalitat la cessió de la propietat del dit immoble, amb la finalitat de destinar-lo a la construcció d'una Residència Centre de Dia.
  
Vistos els informes que consten en l'expedient i considerant justificada la utilitat pública i l'interés social del fi per al qual es destinarà l'immoble, la disposició transitoria primera de la Llei 14/2003, de 10 d'abril, de Patrimoni de la Generalitat i vist allò que s'ha establit pels articles 42 i següents de la Llei 3/1986, de 24 d'octubre, de Patrimoni de la Generalitat, així com la disposició addicional cinquena del text legal mencionat en la redacció que en fa la Llei 8/1995, de 29 de desembre, a proposta del conseller d'Economia, Hisenda i Ocupació i després de la deliberació del Consell de la Generalitat, en la reunió del dia 24 d'octubre de 2003,
  
DECRETE
  
Article 1
  
Desafectar del domini públic de la Generalitat, l'immoble situat a l'immoble situat a Montán, p.k. 17,521 de la carretera CV-195, on s'ubicava una casella de peó caminer, la descripció del qual és la següent:.
  
Parcel·la classificada en el Pla General d'Ordenació Urbana com a sòl urbà destinada a equipament T.D. Assistencial PTD 1 Residència d'Ancians. Amb una superfície de 143,20 m². Confronta: dreta, Ajuntament de Montán; esquerra, Alejandro Guiñón Navarro i altres; fons, Ajuntament de Montán; i enfront, carretera CV-195.
  
Consta en l'Inventari General de Béns i Drets de la Generalitat Valenciana, amb el codi A02/12/078/0001, com bé de domini públic afecte al servici de carreteres.
  
L'immoble està pendent d'inscripció en el Registre de la Propietat
  
Article 2
  
Declarar, als efectes de la seua cessió gratuïta a l'Ajuntament de Montán, l'alienabilitat de l'immoble descrit en l'article anterior.
  
Article 3
  
Cedir a l'Ajuntament de Montán en propietat l'immoble descrit en l'article 1 amb la finalitat, única i exclusiva, de destinar l'immoble a la construcció d'una Residència Centre de Dia, la cessió queda subjecta a les condicions següents:
  
1. Que siga acceptada pel cessionari dins del termini de dos mesos des de la publicació del present decret.
  
2. Que el centre es construïsca i pose en funcionament en el termini de tres anys comptats des de la data de l'acceptació de la cessió.
  
3. Que l'Ajuntament de Montán mantinga en tot moment la destinació de la cessió.
  
Article 4
  
Si el bé cedit no es destina a l'ús previst dins del termini assenyalat, o deixa de ser-ho posteriorment, es considerarà resolta la cessió i revertirà amb tot allò construït a la Generalitat, sense que el cessionari tinga dret a cap indemnització. En el cas de no ser possible la reversió d'allò construït sobre el terreny objecte de cessió, per formar part integrant d'un edifici construït sobre terrenys que hi confronten propietat de l'Ajuntament de Montán, la Generalitat tindrà dret, amb taxació pericial prèvia, a rebre la part proporcional del valor d'allò construït que corresponga al terreny cedit.
  
Article 5
  
Formalitzar la cessió en escriptura pública i regularitzar l'Inventari General de Béns i Drets de la Generalitat Valenciana, on conste el dret de reversió sobre l'immoble cedit. Totes les despeses derivades de la formalització de l'escriptura seran a càrrec del cessionari.
  
Disposició Final
  
La Conselleria d'Economia, Hisenda i Ocupació durà a terme els tràmits necessaris per a fer efectiu el que disposa el present decret.
  
València, 24 d'octubre de 2003
  
El president de la Generalitat,
  
FRANCISCO CAMPS ORTIZ
  
El conseller d'Economia, Hisenda i Ocupació,